Jövendő
A messze jövő még
csak ködlik elébünk.
Még lassú a léptünk,
de bátran előrébb
törünk szakadatlan.
 
És a súlyos égnek
szélére lepel csüng,
megborzad a lelkünk,
Fönn Csillagok égnek,
alant meg a Sírok.
 
Tekints oda jobban
és nézd, az erősnek,
szívében a hősnek
mély hit szava dobban,
lobban komoly érzés.
 
És szól a magasból,
vitázva a resttel,
a Szellem, a Mester:
"Dolgozz, aki harcol,
a jót gyakorolja.
 
Csöndes koszorút fon
az ég a serénynek
és ez az erénynek
jutalma az úton,
örökre remélni." 
Versek